19.12.2022 г.
BG
Официален вестник на Европейския съюз
C 481/5
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10987 — BAIN CAPITAL / CAVERION) Дело кандидат за опростена процедура (текст от значение за ЕИП)
(2022/C 481/03)
1.
На 9 декември 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Bain Capital Investors, LLC („Bain Capital“, САЩ), — Caverion Corporation („Caverion“, Финландия).
Bain Capital ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие Caverion.
Концентрацията се извършва посредством публичен търг.
2.
Търговските дейности на въпросните предприятия са следните:
— Bain Capital е дружество за частни капиталови инвестиции, което инвестира чрез своята група от фондове в предприятия в редица отрасли, включително информационни технологии, здравеопазване, търговия на дребно и потребителски продукти, комуникации, финансови услуги и промишлено производство; — Caverion е публично акционерно дружество, учредено по финландското право.
Caverion извършва дейност по инсталиране и поддръжка на сградни технологии и промишлени процеси, по-специално в областта на отоплението, електроенергията, енергетиката, вентилацията, охлаждането, сградната автоматизация и техническите дисциплини в областта на сигурността на сградите.
Освен това Caverion предоставя услуги по поддръжка на промишлени производствени процеси, като например при производството на водноелектрическа енергия, пулп и хартия и химически процеси. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
(1) OВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.